टीसी दिलाने की मांग को लेकर कलेक्टर को सौंपा ज्ञापन
जालोर | तीखीनिवासी एक महिला ने जिला कलेक्टर को ज्ञापन देकर एक निजी स्कूल के विरुद्ध टीसी नहीं देने की शिकायत की है। तीखी निवासी दिव्या ने ज्ञापन में बताया कि सियाणा निवासी लक्ष्मणराम मेघवाल के साथ उसकी शादी हुई थी। उसके एक बेटा बेटी है। उसकी उसके पति से अनबन होने के कारण वह अपने पीहर तीखी गई। वह उसके बच्चों को भी साथ ले आई, लेकिन सियाणा में जिस स्कूल में बच्चे पढ़ते थे, वह निजी स्कूल अब बच्चों की टीसी नहीं दे रही है। उसने बताया कि तीखी सरकारी विद्यालय में पांचवीं कक्षा बोर्ड होने के कारण उसके बच्चों को एक साल का समय बर्बाद हो जाएगा।
hin_Deva hin_Deva